**Pályázati felhívás az Európai Unió Delegációin szakmai gyakorlatra (JPD - program)**

Az Európai Külügyi Szolgálat (EKSZ) és az Európai Bizottság (EB) lehetőséget biztosítanak fiatal szakemberek számára, hogy az Európai Unió 140 delegációján, 9+9 hónapos időtartamban, gyakornokként dolgozzanak.

A programban tagállamonként 1 fő az EKSZ finanszírozásával, 1 fő pedig az EB finanszírozásával vehet részt. A magyar jelentkezők előválogatását az EKSZ vonatkozó szabályozásának megfelelően a Külgazdasági és Külügyminisztérium végzi.

**A pályázat részletes feltételei az EKSZ** [**honlapján**](https://eeas.europa.eu/headquarters/headquarters-homepage/55491/call-expression-interests-junior-professionals-delegation-jpd_en) **ismerhetők meg.**

A magyar jelentkezők a pályázataikat a [JPDpalyazat@mfa.gov.hu](mailto:JPDpalyazat@mfa.gov.hu) e-mail címre küldhetik el a program jelentkezési lapjának csatolásával.

A pályázatok beadási határideje: **2019. január 31**.

**A határidőt követően érkezett pályázatokat nem tudjuk figyelembe venni.**

A formailag és tartalmilag is megfelelő pályázatok közül, a Külgazdasági és Külügyminisztérium Képzési Főosztálya a szakmai főosztályokkal együttműködve a legjobb pályázókat személyesen is meghallgatja. A rendelkezésre álló 1-1 gyakornoki helyre a minisztérium 2-4 főt jelöl az EKSZ-nek, és 2-4 főt az EB-nek. A minisztérium által megküldött listából a nyertes pályázót az EKSZ, illetve az EB fogja kiválasztani.

A pályázattal kapcsolatban felvilágosításért Bundics Melinda referenshez ([JPDpalyazat@mfa.gov.hu](mailto:JPDpalyazat@mfa.gov.hu)) fordulhatnak.

